
Au existat odată martiri creştini ucişi din ură pentru credință. Au existat 
odată şi mai există încă, chiar dacă nu au fost niciodată atât de mulţi ca în 
ultimele decenii; printre marile adevăruri trecute sub tăcere în cărți, mass- 
media, reviste este şi cel relativ la persecuția creştinilor în secolul al XX-lea. 

Toţi cunosc persecuțiile suferite de Biserică în primele trei secole ale 
erei creştine, însă puţini ştiu despre atâtea milioane de martiri creştini 
ucişi de către regimurile totalitariste doar în secolul al XX-lea. 

La douăzeci de ani de la căderea Zidului Berlinului, există cifre impor- 
tante, însă date uitării, sau poate chiar niciodată cunoscute, decât doar de 
către specialişti. 

Cea mai mare şi mai sângeroasă persecuție împotriva creştinismului a 
fost cauzată de comunism, ale cărui rădăcini teoretice trebuie căutate fie în 
dogmele ateiste şi materialiste ale revoluţionarilor francezi, fie în învățătura 
lui Karl Marx, centrată pe construcţia violentă a dictaturii proletariatului’. 

Acest model totalitar era legat de o filozofie a istoriei în mod fundamen- 
tal materialistă şi ateistă: istoria trebuie înțeleasă ca un proces de avansare 
care trece prin fazele religioasă şi liberală pentru a se ajunge la societatea 
absolută şi definitivă, în care religia, ca o rămăşiţă a trecutului, trebuie să 
fie depăşită, iar funcționarea condițiilor materiale să poată garanta ferici- 
rea tuturor. Toate acestea ascund un dogmatism intolerant: spiritul este 
produsul materiei; morala este produsul circumstanțelor şi trebuie să fie 
definită şi practicată conform scopurilor societăţii; tot ceea ce contribuie la 
favorizarea instaurării stării finale fericite este moral; nu mai există valori 
independente de scopurile progresului, la un moment dat totul poate fi 
permis şi chiar necesar, poate fi moral conform noului sens al termenului. 
Şi omul poate deveni un instrument; nu contează individul, ci doar viitorul 
devine divinitatea teribilă care dispune asupra tuturor şi asupra a toate?. 

Prima experimentare a proiectului marxist a avut loc în Rusia, în 1917, 
fiind opera lui Vladimir Ilici Lenin. Ideea sa fundamentală se raporta la 


1 Cf. MERLO V., „Le persecuzioni del comunismo sovietico e del nazismo”, în Martiri 
cristiani del XX secolo, 1. 
2 Cf. RATZINGER J., Europa. I suoi fondamenti oggi e domani, San Paolo, Roma 2005, 24. 

principiul marxist conform căruia religia este opiul poporului; victoria pro- 
letariatului cerea, întâi de toate, suprimarea oricărei idei religioase. 

Ocazia propice pentru a dezlănțui deschis persecuția s-a ivit în anii 
1921-1922, când Lenin a trecut la confiscarea tuturor bunurilor care apar- 
ţineau oricărei confesiuni religioase. Bisericile şi capelele catolice au fost 
reduse la două. Preoţii au fost internaţi în lagăre de concentrare, în care 
au murit şi zeci de milioane de oameni vinovaţi doar pentru că nu au renun- 
țat la credința creştină sau pentru că nu împărtăşeau ideologia colectivistă 
şi ateistă a comunismului. 

Ideologia antireligioasă proprie revoluţiei comuniste a dus nu doar la 
confiscarea bunurilor bisericeşti şi la exterminarea episcopilor şi a preoți- 
lor, ci şi la răspândirea ateismului în popor. Este dificil de a stabili cu pre- 
cizie care a fost numărul martirilor creştini sub Lenin. 

După moartea lui Lenin, puterea a fost preluată de către Stalin, în tim- 
pul căruia propaganda antireligioasă şi masacrul oamenilor au crescut ca 
intensitate şi ca număr. 

Crimele stalinismului au fost descoperite omenirii de către Nikita Hrug- 
ciov în 1956: victimele lui Stalin depăşeau cifra de 20 de milioane. Şi totuşi, 
Hruşciov a fost acela care a dezlănțuit cea mai violentă persecuție împotriva 
religiei, lovită de numeroase legi ad-hoc. S-au înmulțit publicaţiile antire- 
ligioase, iar puţinele biserici rămase au fost transformate. 

Vorbesc despre situaţia din Uniunea Sovietică, deoarece comunismul 
sovietic nu s-a limitat doar la persecutarea creştinilor din patria sa, ci a răs- 
pândit ura antireligioasă în toate statele supuse imperiului Moscovei, deve- 
nind model al persecuției. Pornind din Lituania, trecând apoi în România, 
Cehoslovacia, Ungaria, Bulgaria, Germania de Est, Albania, Iugoslavia — 
în toate aceste țări, comuniştii, o dată ce au pus mâna pe putere, au perse- 
cutat sistematic Bisericile, în special pe cea Catolică: toate bisericile, şcolile 
şi spitalele catolice au fost confiscate; ordinile religioase au fost scoase în 
afara legii; mulți creştini, în special preoți, au fost arestaţi, torturați până 
la moarte, dispărând fără urmă. 

În Bulgaria — care în acel timp a fost o țară foarte apropiată de Uniunea 
Sovietică din motive istorice, având nevoie să conteze pe ajutorul rusesc 
pentru a-i alunga pe turci —, încă din septembrie 1944, la o zi după sosirea 
Armatei Roşii, a fost format un guvern influențat de sovietici. Din 9 mili- 
oane de locuitori, catolicii erau doar 700 de mii. Însă prezenţa catolică era 
vivace, în special, în domeniul social: 18 şcoli, două spitale şi şase orfelinate. 
Sfântul Scaun era reprezentat de o delegaţie apostolică, al cărei titular, în 
acea perioadă, a fost Angelo Giuseppe Roncalli, viitorul Ioan al XXIII-lea. 


3 Cf. MERLO V., Le persecuzioni del comunismo sovietico e del nazismo. 

Începând cu anul 1948, Partidul Comunist i-a luat în vizor pe creştini. 
Ortodocşii şi protestanții au fost primele victime. Apoi, la rândul lor, au 
fost persecutați şi catolicii, chiar dacă au fost deja discriminanţi de către 
regimul comunist începând cu anul 1944. Persecuţia evidentă a început în 
1948 cu expulzarea preoţilor şi călugărilor străini, închiderea seminariilor 
şi a tuturor instituţiilor caritative şi educative. Au urmat o serie de procese 
şi condamnări arbitrare. 

Inainte de a începe să persecute minoritatea catolică - o minoritate 
care, totodată, este considerată inamicul numărul unu al comunismului, 
pentru că reprezenta Vaticanul şi pe papa —, regimul comunist bulgar şi 
partidul său încep să-i persecute pe alţi creştini, ortodocşi şi protestanți, 
care au fost primele victime. 

Un raport al Partidului Comunist, găsit în arhivele acestuia, analizează 
situaţia şi activitatea clerului ortodox şi catolic la începutul anului 1948. 
Raportul notează că Sfântul Sinod al Bisericii Ortodoxe Bulgare este o 
vizuină de forțe reacționare. Activitatea preoţilor din parohiile ortodoxe, 
reuniunile şi intenţiile lor au fost urmărite şi analizate. Vor fi repede puşi 
la zid. În septembrie acelaşi an, Ştefan, exarhul Bisericii Ortodoxe Bulgare, 
a fost exilat. Preoții catolici şi pastorii protestanți sunt supravegheați în 
acelaşi mod, fiind redactate diverse rapoarte în vederea viitoarelor procese. 

Pe 16 februarie 1949 este adoptată o lege a cultelor modelată după mode- 
lul român şi după cel sovietic. Această lege are drept consecință cenzura 
totală a exercitării cultului: controlul tuturor cultelor, interdicția de a publica, 
de a învăţa, de a deschide spitale, orfelinate, confiscarea bunurilor. Imediat 
după intrarea în vigoare a acestei legi, se deschide procesul a 15 pastori 
protestanți, dintre care patru sunt condamnaţi la închisoare pe viață. 

Dacă guvernul comunist bulgar, aşteptând să-şi consolideze propria 
putere, a fost prudent față de Biserica Catolică şi Vatican, în 1949 situaţia 
s-a schimbat, persecuția fiind demarată printr-o violentă campanie de presă. 
După adoptarea legii cultelor, delegația apostolică a Sfântului Scaun a fost 
închisă, iar relațiile diplomatice cu Vaticanul au fost rupte. Ministrul bul- 
gar al Afacerilor Externe declara: „Vaticanul nu-şi ascunde scopurile. El 
este un duşman implacabil al Uniunii Sovietice, al democraţiilor populare 
şi al comunismului”. Un ziar al Partidului Comunist îl califica pe Papa 
Pius al XII-lea „mercenarul vatican al Wall Street, obscurantist, şacal muri- 
bund”. Articolele presei comuniste erau ilustrate cu cele mai mârşave cari- 
caturi. Toate bunurile Bisericii au fost confiscate, arestările preoţilor şi 
condamnările lor înmulţindu-se pe viitor. 

În anul 1948, la Roma se afla episcopul de Nicopole, Eugen Bossilkov. 
Aici a fost sfătuit de unii confraţi şi prieteni să nu se întoarcă în patrie. 


4 Cf. GaLrav P, Il martirio di tre assunzionisti bulgari, Bayard Service Edition, 2002. 

Însă ela răspuns cu hotărâre: „Trebuie să fiu cu turma mea. Ceea ce suferă 
preoții şi credincioşii mei trebuie să sufăr şi eu. Mă întorc în Bulgaria, dar 
merg în întâmpinarea morţii ”. Mai apoi, la ultima întâlnire cu nepotul său 
în închisoarea din Sofia, pe 6 octombrie 1952, îşi va confirma propria deci- 
zie: „Simt că Domnul mi-a dat harul martiriului şi accept moartea. Mă 
simt îmbrăcat cu harul lui Dumnezeu. Sunt gata să mor. Şi mor cu bucurie 
pentru credinţă. Spuneţi tuturor că am rămas fidel Bisericii şi papei”. 
Într-o scrisoare adresată superiorului general în noiembrie 1949, părin- 
tele Kamen Vitev are presentimentul unui viitor teribil: „Cortina de fier 
devine tot mai impenetrabilă. Cu siguranţă, pregătesc actele pentru proce- 
sele parohilor catolici care, la momentul oportun, vor avea aceeaşi soartă ca 
şi pastorii protestanți”. 
În iunie 1952, părintele Pavel Dzidzov, comentând într-o scrisoare ares- 
tările şi condamnările diverşilor preoţi, scrie: 
Suntem îndureraţi de a nu putea şti nimic de şase luni despre părintele Iosafat. 
Într-o săptămână vor fi trei procese ale preoților catolici. Primul a trecut deja: 
a fost condamnat la moarte un preot de rit latin. Mâine va fi rândul unui preot 
secular de rit slav din Sofia; poimâine al unui capucin; şi cu siguranță nu vor fi 
ultimele. Fie voia Domnului! Aşteptăm rândul nostru. 


Printre preoții arestați în decembrie 1951 este şi părintele Iosafat 
Siskov. Pe 4 iulie 1952, la 4 dimineața, membrii poliției secrete au verificat 
seminarul din Plovdiv şi i-au arestat pe preoții Kamen Vicev şi Pavel 
Džidžov. 

Apoi, pe 16 iulie a fost arestat episcopul de Nicopole, Mons. Eugen 
Bossilkov, pe care guvernul comunist ar fi dorit să-l facă un instrument al 
propagandei şi al opoziției față de Roma. Regimul dorea să-l pună în frun- 
tea unei Biserici naționale bulgare. I-au oferit tot ce dorea: automobile, 
vilă, bani, libertate şi unele comodități cerute®. 

După propaganda agresivă şi numeroasele arestări de preoți şi laici, 
era timpul pentru un proces-spectacol. Actul de acuzare apare în presă pe 
16 septembrie 1952. Procesul a început pe 29 septembrie, condamnările 
fiind pronunțate pe 3 octombrie, la ora 9 seara. Printre cei acuzați, patru 
sunt condamnați la moarte — episcopul Eugen Bossilkov, părintele Kamen 
Vičev, părintele Pavel Džidžov şi părintele Iosafat Šiškov. După căderea 
Zidului Berlinului (noiembrie 1989) se va şti că au fost executați pe 11 noiem- 
brie 1952, la ora 23.30, în închisoarea centrală din Sofia. Părintele Pavel a 


5 Cf. pr HUGENIO P, „Pasrasu sa mruenuuecrBoro” [,„Relatări despre martiriu”], în 
Ilacmopannu nucma na Gnawcenus Mvbuenuk Eezenuŭ BOcunko6, HUKONOACKU enuckon, 
[Scrisori pastorale ale fericitului martir Eugen Bossilkov, episcop de Nicopole], Episcopia 
Catolică de Nicopole, Plevna 2002. 

6 Cf. Gara” P, Il martirio di tre assunzionisti bulgari. 

murit la vârsta de doar 33 de ani. Trupurile celor patru preoţi nu au fost 
găsite, întrucât au fost înmormântate într-o groapă comună”. 

Drept exemplu i-am prezentat doar pe cei care au fost condamnaţi la 
moarte, însă există atâtea alte persoane — martiri necunoscuţi — care au 
fost acuzate, care au îndurat mari suferinţe fie în închisoare, fie în propria 
casă sau la locul de muncă. Trebuie să-i menţionăm aici pe episcopul de 
Sofia-Plovdiv, Mons. Ivan Romanov, şi pe părinții capucini Fortunat 
Bakalski şi Flavian Mankin. Episcopul Romanov a fost condamnat la 12 ani 
de închisoare, ceea ce, pentru vârsta sa înaintată, însemna închisoare pe 
viaţă; şi, într-adevăr, a murit la nici două luni după proces, pe 8 ianuarie 
1959, la Sumen. Torturat cu cruzime şi maltratat în primăria din Sekirovo, 
Părintele Flavian Mankin a fost ucis, împreună cu doi laici - Geno Burov 
şi Rafael Peev —, pe 21 octombrie 1944, fără un proces şi o condamnare, 
trupurile lor fiind aruncate în râul Strjama. În realitate, ultimii trei au fost 
primele victime al regimului ostil. Părintele Fortunat Bakalski a fost ares- 
tat pe 8 iulie 1952 şi, după un dur supliciu, a murit pe 31 iulie acelaşi an în 
închisoarea din Sofia, încă înainte de deschiderea procesului’. 

Cei acuzaţi şi arestaţi erau torturați, umiliți în condiţii oribile, lipsiți de 
somn şi hrană, terorizați, interogaţi continuu -— erau depersonalizați. Pro- 
bele prezentate erau în întregime inventate. Textele pe care erau obligați 
să le semneze, redactate în cel mai pur stil stalinist, imitau acelaşi stereotip. 
Personalitatea acuzaților a fost distrusă până acolo încât aceştia se recu- 
noşteau vinovaţi şi cereau iertare. Apoi, cu o ultimă strălucire de curaj, 
retractau în fața judecătorului, negând acuzaţiile. Şi când acuzatorul inter- 
venea în timpul procesului pentru a-i pune în contradicţie cu falsele măr- 
turii pe care erau obligaţi să le semneze, declarau că au fost bătuți şi tor- 
turaţi cu picioarele şi mâinile legate. Au fost condamnaţi ca spioni, conspi- 
ratori gata să pregătească un război imperialist împotriva Uniunii Sovietice, 
a Bulgariei şi a democraţiilor populare. 

Ura față de credinţă şi față de Biserica Catolică a stat la baza persecuției 
şi a falsului proces intentat. Toate aceste diverse procese, inspirate de Uni- 
unea Sovietică, au avut drept obiectiv final distrugerea definitivă a credin- 
ței creştine, care trebuia să fie înlocuită de dogma marxist-leninistă. 

Lumea liberă nu s-a înşelat. Imediat, presa a afirmat că cei condamnați 
la moarte au fost martiri ai credinţei. Abia anunţat procesul, cotidianul 


7 Cf. IlBerkoB 3K., Paanamuemo. CvQe6nama paanpaea c ðeŭųyu na Kamonuuecrama 
Ilopxea e Bonzapua npes 1952 e. [Răstignirea. Răfuiala judiciară cu liderii Bisericii 
Catolice din Bulgaria în 1952], Academia de Ştiinţe a Bulgariei, Sofia 1994, 109. 

s Cf. HoBueB T., ed., Hosu mbuenuyu sa eapama om Copuiicro-IInoeduscru ðuoyes 
[Noii martiri pentru credinţă din Dieceza de Sofia-Plovdivl, Episcopia de Sofia-Plovdiv, 
Plovdiv 1999. 

L'Osservatore Romano din 25 septembrie îi releva natura antireligioasă şi 
de persecuție. Acest proces, comandat de Moscova şi pregătit cu mult timp 
înainte, mărturisirea despre ura feroce față de Biserica Catolică şi despre 
dorința comunistă de a o nimici?. 

Şi, într-adevăr, când în 1976 Mons. Agostino Casaroli a vizitat Bulgaria, 
a găsit o Biserică Catolică extenuată, sărăcită, lipsită de orice considerație 
socială, aproape dispreţuită. În micimea ei, totuşi era încă vie şi plină de 
demnitate senină. „Reşedinţele episcopilor - amintea Mons. Casaroli — 
erau cu atât mai mizere, pentru a nu spune nedemne, încât nici nu se putea 
imagina”. Acelaşi lucru se poate spune despre condițiile de viață ale comu- 
nităților religioase masculine şi feminine. Această capacitate de rezistență 
era semnul unei superiorităţi spirituale nestinse şi nici suprimate de o vije- 
lie înspăimântătoare, în special în anii cei mai duri ai socialismului stali- 
nist şi poststalinist. 

Acum, de la distanță, putem afirma că vorbele dintr-o scrisoare din anii 
1948-1949 ale episcopului Bossilkov — „urmele sângelui nostru vor deschi- 
de calea unui viitor splendid şi, chiar dacă nu-l vom vedea, alții vor secera 
ceea ce noi am semănat cu suferință” — s-au împlinit. 

De-a lungul anilor de tăcere în care nimeni nu ştia dacă cei condamnați 
au fost executați, credincioşii bulgari şi catolicii din multe ţări i-au consi- 
derat întotdeauna pe episcopul Eugen Bossilkov şi pe cei trei părinţi 
asumpționişti ca adevăraţi martiri. Sute de mărturii o confirmă. 

De aceea, Papa loan Paul al II-lea l-a beatificat pe Mons. Bossilkov pe 15 
martie 1998, fiind primul martir al comunismului din Europa ridicat la 
cinstea altarelor. 

După câţiva ani, pe 26 mai 2002, acelaşi loan Paul al II-lea, la Plovdiv, îi 
declara fericiţi pe cei trei preoți ucişi împreună cu episcopul Bossilkov: Ka- 
men Vicev, Pavel Džidžov şi Iosafat Siskov. Era cea mai frumoasă zi din 
viața episcopului bulgar Metodiu Stratiev, după cum afirmă cu hotărâre el 
însuşi, întrucât Stratiev şedea alături de cei trei confraţi ai săi în procesul- 
farsă din 1952. Îi cunoştea bine, lucrase cu ei, iar acum îi putea venera fe- 
riciți: „I-au executat, acuzându-i de a fi răufăcători, spioni, criminali, însă, 
după 50 de ani, întreaga Bulgarie, fără deosebire, îşi pleacă fruntea în fata 
curajului eroic cu care au răspuns acelei ruşini — declară Mons. Stratiev!. 

La 20 de ani de la căderea celui mai mare imperiu din istorie, cel sovie- 
tic, este necesar să se facă o examinare profundă a ceea ce s-a întâmplat, 
pentru a judeca istoric ceea ce realmente a fost ideologia social-comunistă. 


9 Cf. Gara” P, Il martirio di tre assunzionisti bulgari. 

10 Cf. CONGREGAȚIA PENTRU EVANGHELIZAREA POPOARELOR, „Martiriologio. Testimonianze 
sulla Chiesa in Bulgaria”, în  http://www.evangelizatio.org/portale/martirologio/ 
testimonianze/bulgaria.html. 

Soluţia cere ca Europa să recunoască totalitarismul comunist drept parte 
integrantă şi teribilă a istoriei comune a Europei şi ca responsabilitatea 
pentru crimele lui să fie acceptată la nivel european, la fel cum de decenii 
se face pentru crimele nazismului şi ale fascismului. Costul uman total al 
comunismului în Rusia şi Europa, chiar dacă trebuie să fie încă aprofun- 
dat, este de aproape 100 de milioane de morți. 

Într-adevăr, o persoană de cel puţin 30 de ani, crescută într-o ţară occi- 
dentală, unde a frecventat şcolile ce au adoptat actualele cărți de istorie 
(cu puţine excepții), riscă într-adevăr să nu cunoască ce a reprezentat comu- 
nismul în istoria europeană sau, şi mai rău, să primească o interpretare 
denaturată a ideologiei". 

Este iritant, de exemplu, când atâtea persoane din Occident, dar şi din 
Estul Europei au şi astăzi încă stimă pentru comunism, purtând pe trico- 
uri inscripția CCCP (URSS) sau simbolul politic secera şi ciocanul, însă 
nimeni nu poartă simbolul nazismului şi al fascismului — zvastica —, ştiind 
că este vorba de regimuri antiumane. 

Din păcate, şi în ambientele anticomuniste este dificil de întâlnit per- 
cepția importanței persecuției religioase în opera de distrugere a societăţii 
estice. Se vorbeşte despre devastarea economică pe care a cauzat-o totali- 
tarismul comunist, însă nu se obosesc în a înțelege catastrofa antropologică 
produsă prin persecuția religiei, făcând-o, de fapt, să dispară. Ideologia 
comunistă a lăsat răni profunde în persoanele care i-au supraviețuit, fie de 
natură morală, fie de natură materială?. 

Sistemele comuniste au naufragiat, întâi de toate, pentru falsul lor dog- 
matism economic. Însă se neglijează cu uşurinţă faptul că ele au naufragiat, 
mult mai adânc, din cauza disprețului drepturilor umane, din cauza supu- 
nerii moralei exigențelor sistemului şi ale promisiunilor de viitor. Adevărata 
catastrofă a ceea ce au lăsat după ele nu e de natură economică; ea constă 
în împietrirea sufletelor, în distrugerea conştiinţei morale”. 

Această epocă de mari încercări, marcată de un imens martiriu, a tre- 
cut. Este o perioadă tristă a istoriei omenirii. Dar şi o perioadă glorioasă, 
care arată tuturor puterea învingătoare a împărăției lui Dumnezeu, care 
nu pierde niciodată bătălia, arată curajul şi eroismul atâtor martiri. 

Martirii secolului al XX-lea sunt martori ai evangheliei. Evanghelia lor 
este mereu o alegere pentru viață, nu pentru moarte. Alegerile ordinare 
sunt făcute extraordinare de condiţiile de expunere la risc a vieţii. Mesajul 
acestor martiri este traducerea în termeni contemporani şi eficienţi a feri- 
cirilor. Laici şi clerici, bărbaţi şi femei aparținând diverselor Biserici, spun 


11 Cf. RATZINGER J., Europa. I suoi fondamenti oggi e domani, 24. 
12 Cf. BONVEGNA D., Dimenticate le persecuzioni del comunismo alla religione. 
13 Cf. RATZINGER J., Europa. I suoi fondamenti oggi e domani, 24. 

că merită să se reziste răului cu alegeri zilnice de fidelitate față de evan- 
ghelie. De la aceşti mărturisitori ai credinței primim o invitație urgentă la 
un mai mare curaj evanghelic, chiar şi dincolo de diversele apartenențe 
confesionale. Invitaţia este de a nu trăi cu timiditate exercițiul virtuților 
creştine!“. 


Traducere 
Petru Ciobanu 


14 Cf. Gnavi M., Comunismo, nazismo, guerre etniche: nuovi tiranni contro Cristo, 
Agenzia Fides, 2000. 


